CELEX: 62008CN0109
Language: fi
Date: 2008-03-10 00:00:00
Title: Asia C-109/08: Kanne 10.3.2008 — Euroopan yhteisöjen komissio v. Helleenien tasavalta

9.5.2008   
            
            
               FI
            
            
               Euroopan unionin virallinen lehti
            
            
               C 116/15
            
         Kanne 10.3.2008 — Euroopan yhteisöjen komissio v. Helleenien tasavalta
   (Asia C-109/08)
   (2008/C 116/27)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamies: Maria Patakia)
   
      Vastaaja: Helleenien tasavalta
   Vaatimukset
   
               —
            
            
               On todettava, että Helleenien tasavalta ei ole noudattanut EY 28, EY 43 ja EY 49 artiklan ja direktiivin 98/34/EY (1) 8 artiklan mukaisia velvoitteitaan, koska se ei ole toteuttanut yhteisöjen tuomioistuimen asiassa C-65/05, komissio vastaan Helleenien tasavalta, 26.10.2006 antaman tuomion täytäntöön panemiseksi tarvittavia toimenpiteitä
            
         
               —
            
            
               Helleenien tasavalta on velvoitettava maksamaan komissiolle uhkasakkoa, jonka määrä on 31 798,80 euroa kultakin päivältä, jonka osalta asiassa C-65/05 annetun tuomion täytäntöönpano viivästyy, tässä asiassa annettavan tuomion julistamispäivästä siihen päivään saakka, jolloin asiassa C-65/05 annettu tuomio pannaan täytäntöön
            
         
               —
            
            
               Helleenien tasavalta on velvoitettava maksamaan komissiolle kiinteämääräistä hyvitystä, jonka määrä on 9 636 euroa päivässä alkaen asiassa C-65/05 annetun tuomion julistamispäivästä tässä asiassa annettavan tuomion julistamispäivään saakka tai siihen päivään saakka, jolloin asiassa C-65/05 annettu tuomio pannaan täytäntöön, jos tämä tapahtuu aikaisemmin
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               Yhteisöjen tuomioistuin antoi 26.10.2006 asiassa C-65/05, komissio vastaan Helleenien tasavalta, tuomion, jossa se totesi seuraavaa:
               
                            
                        
                        
                           Helleenien tasavalta ei ole noudattanut EY 28, EY 43 ja EY 49 artiklan eikä teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY, sellaisena kuin se on muutettuna 20.7.1998 annetulla Euroopan parlamentin ja neuvoston direktiivillä 98/48/EY, 8 artiklan mukaisia velvoitteitaan, koska se on lain 3037/2002 2 §:n 1 momentissa ja 3 §:ssä kieltänyt kaikkien sähköisten, elektronisten ja sähkömekaanisten pelien, mukaan lukien kaikkien tietokonepelien, asentamisen ja käytön kaikilla muilla julkisilla tai yksityisillä paikoilla kuin kasinoissa saman lain 4 ja 5 §:ssä säädettyjen rangaistusseuraamusten ja hallinnollisten seuraamusten uhalla.
                        
                     
         
               2.
            
            
               Kehotettuaan Helleenien tasavaltaa ilmoittamaan sille edellä mainitun, yhteisöjen tuomioistuimen antaman tuomion täytäntöön panemiseksi mahdollisesti toteuttamansa toimenpiteet komissio osoitti Helleenien tasavallalle EY 228 artiklan nojalla virallisen huomautuksen ja perustellun lausunnon, joihin Helleenien tasavalta ei vastannut.
            
         
               3.
            
            
               Näin ollen komissio totesi, että Helleenien tasavalta ei ollut toteuttanut edellä mainitun, yhteisöjen tuomioistuimen antaman tuomion noudattamisen edellyttämiä toimenpiteitä, ja päätti EY 228 artiklan nojalla nostaa yhteisöjen tuomioistuimessa kanteen Helleenien tasavaltaa vastaan.
            
         
               4.
            
            
               Komissio vaatii kanteessaan yhtäältä yhteisöjen tuomioistuinta toteamaan, että Helleenien tasavalta ei ole noudattanut EY 28, EY 43 ja EY 49 artiklan ja direktiivin 98/34/EY 8 artiklan mukaisia velvoitteitaan, koska se ei ole toteuttanut yhteisöjen tuomioistuimen asiassa C-65/05 26.10.2006 antaman tuomion täytäntöön panemiseksi tarvittavia toimenpiteitä, ja toisaalta ehdottaa yhteisöjen tuomioistuimelle, että tämä velvoittaisi Helleenien tasavallan maksamaan komissiolle
               
                           —
                        
                        
                           uhkasakkoa, jonka määrä on 31 798,80 euroa kultakin päivältä, jonka osalta asiassa C-65/05 annetun tuomion täytäntöönpano viivästyy, tässä asiassa annettavan tuomion julistamispäivästä siihen päivään saakka, jolloin asiassa C-65/05 annettu tuomio pannaan täytäntöön
                        
                     
                           —
                        
                        
                           kiinteämääräistä hyvitystä, jonka määrä on 9 636 euroa päivässä alkaen asiassa C-65/05 annetun tuomion julistamispäivästä tässä asiassa annettavan tuomion julistamispäivään saakka tai siihen päivään saakka, jolloin asiassa C-65/05 annettu tuomio pannaan täytäntöön, jos tämä tapahtuu aikaisemmin.
                        
                     
         
      (1)  Teknisiä standardeja ja määräyksiä koskevien tietojen toimittamisessa noudatettavasta menettelystä 22.6.1998 annettu Euroopan parlamentin ja neuvoston direktiivi 98/34/EY (EYVL L 204, 21.7.1998, s. 37).